**Kriteriji odabira i način izračuna ocjene ponuda**

Kriterij za odabir ponude je ekonomski najpovoljnija ponuda koja se utvrđuje na temelju omjera cijene i kvalitete.

Maksimalan broj bodova koji ponuditelj može ostvariti je 100, a ponderi pojedinih kriterija su sljedeći:

* cijena – 80 %
* kvaliteta- specifično iskustvo stručnjaka – 20 %.

Svaki od kriterija ocjenjuje se zasebno sukladno navedenim zahtjevima, a zbroj bodova dodijeljen po svakom od kriterija određuje ukupan broj bodova pojedinog ponuditelja.

# **Izračun bodova za cjenovni kriterij**

Ponudi s najnižom cijenom dodjeljuje se maksimalnih 80 bodova.

Izračun bodova za cjenovni kriterij za pojedinačnu ponudu (PC):

**PC = Cnajniža / Cponude x 80**

pri čemu je:

Cnajniža – najniža cijena od svih valjanih ponuda

Cponude – cijena valjane ponude koja se boduje

80 – ponder cjenovnog kriterija

# **Izračun bodova za kriterij kvalitete (specifično iskustvo stručnjaka)**

Kriterij kvalitete odnosi se na specifično iskustvo ključnog stručnjaka – razvojnog programera, kojeg ponuditelj mora staviti na raspolaganje za izvršenje usluge.

Uzimajući u obzir da je naručitelj tijelo nadležno za upravljanje, uključujući i promociju te komunikaciju o Programu za ribarstvo i akvakulturu Republike Hrvatske za programsko razdoblje 2021.-2027., informiranje o radu Nacionalne mreže lokalnih akcijskih skupina u ribarstvu te za upravljanje i informiranje o obvezama vezanima uz Nacionalni plan prikupljanja podataka u ribarstvu kao i o rezultatima aktivnosti i projekata u okviru provedbe Okvira za prikupljanje podataka, a u svrhu osiguranja kvalitetnog i uspješnog izvršenja usluge, važno je da ponuditelj raspolaže s ključnim stručnjakom – razvojnim programerom koji ima specifično iskustvo vezano uz predmet nabave.

Bodovi za kriterij kvalitete ponuda (PK) se izračunavaju kako slijedi:

|  |
| --- |
| **2. SPECIFIČNO ISKUSTVO KLJUČNOG STRUČNJAKA – RAZVOJNOG PROGRAMERA**  |
| **Kriterij** | **Broj projekata/ugovora** | **Bodovi** | **Najveći mogući broj bodova** |
| Broj projekata/ugovora izvršenih za uslugu uspostavi, redizajnu ili nadogradnji web stranica u WordPress tehnologiji na cPanelu, na kojima je stručnjak radio/sudjelovao samostalno ili kao član tima stručnjaka.  |  3-4 | 5 | 20 |
| 5-6 | 10 |
| ≥7 | 20 |

Maksimalni broj bodova po ovom kriteriju je 20.

U svrhu dokazivanja specifičnog iskustva predloženog ključnog stručnjaka - razvojnog programera, ponuditelj je dužan dostaviti ispunjeni Prilog VI iz ovog Poziva za dostavu ponuda.

# **3. Odabir ponude**

Najbolja ponuda je ona koja je ostvari najveći ukupni zbroj bodova za cjenovni kriterij i bodova za kriterij kvalitete (specifično iskustvo ključnog stručnjaka).

**E = PC + PK**

Ako su dvije ili više valjanih ponuda jednako rangirane prema kriteriju za odabir ponude, naručitelj će odabrati ponudu koja je zaprimljena ranije.